**Nodyn i Grwpiau Gweithredu Lleol Cymru** – yng nghyd-destun yr ymgyrch hon, mae ‘llywodraeth’ yn cyfeirio at Lywodraeth y DU yn San Steffan.

Os dymunwch bersonoleiddio’r llythyr hwn trwy sôn am faterion sy’n effeithio ar eich cymunedau chi, dyma rai pwerau perthnasol a ddargedwir yn San Steffan ac nad ydynt wedi’u datganoli i’r Senedd:

* Materion tramor a chydberthnasau gyda’r UE; (ein targedau rhyngwladol ar newid hinsawdd, ein cydsafiad gyda phobl Palesteina a’n cydweithwyr yn ein chwaer-sefydliad ym Mhalesteina, sef PENGON)
* Amddiffyn; (ein cydsafiad gyda phobl Palesteina a’n cydweithwyr yn ein chwaer-sefydliad ym Mhalesteina, sef PENGON)
* Arian cyfred, marchnadoedd ariannol, polisi ariannol a bancio; (cyllid a roddir i’r Senedd ac i Lywodraeth Cymru)
* Cyflenwi trydan; (ynni glân a rhad)
* Olew a nwy; (Cymru heb danwyddau ffosil)
* Ynni niwclear; (Cymru heb ynni niwclear)
* Cyflogaeth a chysylltiadau diwydiannol; (swyddi gwyrdd)

Annwyl [enw eich Aelod Seneddol] AS,

Ysgrifennwn atoch ar ran [enw eich grŵp], sef grŵp sy’n cynnwys trigolion pryderus ledled [eich etholaeth], i **ofyn am gael cyfarfod gyda c****hi ddydd Sadwrn 12 Hydref.** Rydym yn rhan o’r diwrnod gweithredu a roddir ar waith ledled y DU ac a drefnwyd gan The Climate Coalition er mwyn esgor ar newid i bobl, i’r hinsawdd ac i natur.

Fel y gwyddoch efallai, rhaid i lywodraeth y DU ysgrifennu cynllun hinsawdd newydd yn dilyn her gyfreithiol lwyddiannus gan Gyfeillion y Ddaear ac eraill. Rhaid i’r cynllun hwnnw nodi sut y bydd llywodraeth y DU yn bodloni ymrwymiad rhyngwladol y DU i leihau allyriadau carbon – sef dwy ran o dair o leihad. Rydym ymhell iawn o gyrraedd y targed hwn ac mae cynghorwyr swyddogol y llywodraeth, sef y Pwyllgor Newid Hinsawdd, wedi dweud bod angen gweithredu ar frys er mwyn ei gyrraedd.

Er bod nifer o agweddau ar gyflawni cynllun hinsawdd y DU wedi’u datganoli i Lywodraeth Cymru a’r Senedd yng Nghymru, ac er bod gan Gymru ei chynllun a’i deddfwriaeth hinsawdd ei hun, mae angen rhagor o gymorth, cyllid a gweithredu ar lefel y DU er mwyn gwireddu’r uchelgais. A gwerthfawrogwn eich llais chi fel Aelod Seneddol sy’n dylanwadu ar y darlun ehangach a all effeithio ar gyfiawnder hinsawdd yng Nghymru.

Rydym o’r farn bod yn rhaid i’r cynllun hinsawdd fod yn uchelgeisiol, yn gynhwysfawr ac yn deg. Er mwyn sicrhau hyn, rhaid iddo wneud y canlynol:

* Cadw addewidion y llywodraeth i leihau allyriadau carbon gyda pholisïau sy’n gwneud synnwyr ac a ddatblygwyd gyda chyfraniadau gan arbenigwyr a chan y cyhoedd.
* Buddsoddi yn y dyfodol trwy fynd ati mewn modd teg i ariannu gweithredu ar newid hinsawdd yn lleol, oddi mewn i’r gwledydd datganoledig, oddi mewn i’r DU ac yn rhyngwladol.
* Sicrhau y bydd modd i bawb fyw mewn cartref cynnes sy’n defnyddio ynni glân a rhad.
* Darparu aer glân a thrafnidiaeth gyhoeddus fforddiadwy a dibynadwy.
* Helpu pobl i ddod o hyd i swyddi gwyrdd sy’n talu’n dda trwy ddarparu buddsoddiad a hyfforddiant, yn enwedig ar gyfer y sectorau a’r mannau hynny sy’n wynebu’r perygl mwyaf o gael eu gadael ar ôl.

Byddai hyn nid yn unig yn lleihau allyriadau carbon, ond byddai hefyd yn ategu llesiant pobl yn [eich etholaeth] ac o amgylch y DU.

Edrychwn ymlaen at glywed gennych a thrafod sut y gallwn weithio gyda’n gilydd i fynd i’r afael â’r materion hollbwysig hyn ar 12 Hydref.

Cofion cynnes,

[eich enwau]

[eich grŵp]